**Likumprojekta „Grozījumi likumā „Par akcīzes nodokli”” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi likumā „Par akcīzes nodokli”” (turpmāk – likumprojekts) paredz precizēt vairākas likuma „Par akcīzes nodokli” (turpmāk – likums) normas, lai pilnveidotu normatīvo aktu un mazinātu komersantiem administratīvo slogu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2018.gada 4.janvāra sēdes protokolā Nr.1 30.§ dotais uzdevums nosaka, Finanšu ministrijai, sagatavot un noteiktā kārtībā iesniedzot izskatīšanai Ministru kabinetā grozījumus likumā „Par akcīzes nodokli”, paredzēt papildināt likuma 32.panta sesto daļu ar deleģējumu Ministru kabinetam noteikt kārtību, kādā Valsts ieņēmumu dienests izsniedz, pārreģistrē, anulē nodrošinājuma apliecību, aptur un atjauno nodrošinājuma apliecības darbību, atsaka izsniegt vai pārreģistrēt nodrošinājuma apliecību, piešķir vai atceļ vispārējā nodrošinājuma samazinājumu, piešķir vai anulē nodrošinājuma statusu.  Likumprojektā ir ietverti arī citi precizējumi pēc Finanšu ministrijas un Valsts ieņēmumu dienesta (turpmāk – VID) iniciatīvas ņemot vērā laika gaitā apzināto nepieciešamību vairāku grozījumu veikšanai likumā, lai pilnveidotu normatīvo aktu un mazinātu komersantiem administratīvo slogu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd likuma 7.panta 5.punktā ir noteikts, ka akcīzes nodokļa maksātāji ir personas, kas ieved kafiju un bezalkoholiskos dzērienus Latvijas Republikā. Pašlaik praksē pastāv situācijas, kad personas iegādājas kafiju un bezalkoholiskos dzērienus Eiropas Savienības dalībvalstīs ar interneta veikalu starpniecību, un tie tiek piegādāti uz Latviju. Tādējādi šādos gadījumos, kad personas saņem kafiju un bezalkoholiskos dzērienus neiestājas pienākums nomaksāt akcīzes nodokli valsts budžetā, jo akcīzes nodokli maksā citas dalībvalsts persona, kas kafiju un bezalkoholiskos dzērienus ieved, lai nodotu patēriņam Latvijā.   Līdz ar to likumprojekts paredz, ka personām, kas saņem kafiju un bezalkoholiskos dzērienus nodošanai patēriņam Latvijas Republikā iestāsies pienākums nomaksāt akcīzes nodokli valsts budžetā. Savukārt, ja kafija vai bezalkoholiskie dzērieni tiek realizēti fiziskām personām, izmantojot distances līgumu (interneta veikali), nodokļa maksātājs ir citas dalībvalsts persona, kas realizē kafiju un bezalkoholiskos dzērienus patēriņam Latvijā.  2) Pašlaik Ministru kabineta 2005.gada 13.decembra noteikumi Nr.956 “Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum” (turpmāk - Ministru kabineta 2005.gada 13.decembra noteikumi Nr.956) nosaka kārtību, kādā VID izsniedz sertifikātu, kas apliecina patstāvīgās mazās alus darītavas statusu vai nepiešķir minēto statusu, kā arī anulē sertifikātu. Savukārt likuma 12.panta trešā daļā noteikts pilnvarojums Ministru kabinetam nav precīzs, jo neparedz noteiktā kārtībā izsniegt sertifikātu, kas apliecina patstāvīgās mazās alus darītavas statusu, nepiešķirt patstāvīgās mazās alus darītavas statusu, kā arī anulēt minēto sertifikātu.  Ņemot vērā minēto likumprojekts paredz precizēt likuma 12.panta trešo daļu.  3) Šobrīd likuma 17.panta piektajā daļā ir noteikts akcīzes nodokļa atbrīvojums tādām neapstrādātām tabakas lapām, kas nav kaltētas (jēltabaka) un tiek ievestas no ārvalsts (arī no Eiropas Savienības dalībvalsts) to tālākai izmantošanai augsnes uzlabošanas līdzekļu, augu aizsardzības līdzekļu un tamlīdzīgu dārzkopības līdzekļu ražošanā. Taču praksē pastāv risks, ka neapstrādātās tabakas lapas var tikt izmantotas tabakas izstrādājumu ražošanā.  Līdz ar to likumprojekts paredz, ka neapstrādātās tabakas lapas no ārvalstīm, kā arī Eiropas Savienības dalībvalstīm tiks ievestas akcīzes preču noliktavā, lai veiktu kontroli par to izmantošanas mērķiem.  4) Šobrīd Ministru kabineta 2007.gada 31.jūlija noteikumi Nr.525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” (turpmāk - Ministru kabineta 2007.gada 31.jūlija noteikumi Nr.525) nosaka, ka, lai piemērotu akcīzes nodokļa atbrīvojumu vai atvieglojumu naftas produktiem, kurus paredzēts izmantot likuma 18.panta pirmās daļas noteiktiem atsevišķiem mērķiem ir nepieciešams saņemt Valsts ieņēmumu dienestā izziņu. Ministru kabineta 2007.gada 31.jūlija noteikumi Nr.525 arī nosaka minētās izziņas pārreģistrēšanas un anulēšanas kārtību.  Papildus tam Ministru kabineta 2007.gada 31.jūlija noteikumi Nr.525 nosaka kārtību, kādā Valsts ieņēmumu dienests izsniedz vai neizsniedz atļauju naftas produktu atlikumu pārvietošanai vai realizācijai.  Savukārt likuma 18.pantā nav noteikts pilnvarojums Ministru kabinetam noteiktā kārtībā izsniegt, pārreģistrēt vai anulēt izziņu naftas produktu iegādei, kā arī izsniegt vai neizsniegt atļauju naftas produktu atlikumu pārvietošanai vai realizācijai.  Līdz ar to likumprojekts paredz precizēt likuma 18.panta pirmajā daļā Ministru kabinetam doto pilnvarojumu noteiktā kārtībā izsniegt, pārreģistrēt vai anulēt izziņu naftas produktu iegādei, kā arī izsniegt vai neizsniegt atļauju naftas produktu atlikumu pārvietošanai vai realizācijai.  5) Pašlaik praksē pastāv situācijas, kad personai, kurai izsniegta speciālā atļauja (licence) apstiprināta noliktavas turētāja darbībai ir zaudējusi spēku vai anulēta, bet akcīzes preču noliktavā paliek akcīzes preču atlikumi par kuriem nav iesniegts nodrošinājums, līdz ar to šajos gadījumos ir nepieciešams noteikt akcīzes nodokļa samaksas kārtību. Tāpat šādos gadījumos ir ierobežota preču atlikumu piegāde akcīzes preču lietotājiem, kas ir saņēmuši atļauju vai izziņu akcīzes preču iegādei ar akcīzes nodokļa atbrīvojumu.  Ņemot vērā minēto, lai risinātu minēto situāciju likumprojekts paredz attiecīgi izteikt jaunā redakcijā likuma 23.panta septiņpadsmito daļu.  6) Šobrīd likuma 25.panta desmitajā daļā un 26.panta 4.1 daļā ir minētas atsauces uz Komisijas 2001.gada 24.aprīļa regulu Nr.884/2001, ar ko nosaka sīki izstrādātus piemērošanas noteikumus attiecībā uz vīna produktu pārvadājumu pavaddokumentiem un vīna nozarē veicamo uzskaites reģistrāciju. Saskaņā ar likuma 25.panta desmitajā daļā noteikto komersantiem, kas saņem no citas dalībvalsts mazajā vīna darītavā saražoto vīnu (piemērojot akcīzes nodokļa atlikto maksāšanas režīmu) nav paredzēts pienākums iesniegt VID informāciju par vīna pārvietošanu ar regulā noteikto pavaddokumentu. Minēto informāciju, kā arī vīna pārvietošanas pavaddokumenta kopiju komersanti iesniedz pēc VID lūguma.  No 2009.gada ir spēkā Eiropas Komisijas 2009.gada 26.maija regula Nr.436/2009, ar ko paredz sīki izstrādātus noteikumus Padomes Regulas (EK) Nr. 479/2008 piemērošanai attiecībā uz vīna dārzu reģistru, obligātajiem paziņojumiem un informācijas vākšanu vīna tirgus uzraudzībai, kā arī vīna produktu pārvadājumu pavaddokumentiem un vīna nozarē veicamo uzskaites reģistrāciju (turpmāk — Komisijas regula Nr. 436/2009) ar kuru tiek atcelta regula Nr.884/2001. Komisijas regulas Nr. 436/2009 VII pielikums paredz vīnkopības nozares produktu precizētu pārvadājumu pavaddokumentu.  Ņemot vērā minēto, kā arī to, lai komersantiem paredzētu iespēju datorizētās procedūras akcīzes preču pārvietošanai atliktās nodokļa maksāšanas režīmā (turpmāk – EMCS) ietvaros iesniegt arī informāciju par vīna pārvietošanas pavaddokumentu, VID ir izstrādājis papildus programmu. Tādējādi visa informācija par akcīzes preču arī vīna pārvietošanu būs iesniedzama vienā informācijas sistēmā strukturētā veidā.  Līdz ar to likumprojekts paredz 25.panta desmitajā daļā un 26.panta 4.1 daļā ietvert atsauces uz Komisijas 2009.gada 26.maija regulu Nr.436/2009, kā arī noteikt pienākumu iesniegt informāciju par saņemto vīna pavaddokumentu.  7) Pašlaik normatīvie akti akcīzes nodokļa jomā neregulē komersantu veiktās darbības ar naftas produktiem, kuri tiek atsūknēti no gaisakuģiem pirms lidaparāta tehniskās apkopes vai remontu darbu veikšanas.  Līdz ar to, lai rastu risinājumu minētajos gadījumos likumprojekts paredz, ka apstiprināts noliktavas turētājs, kuram ir speciālā atļauja (licence) darbībām ar naftas produktiem piemēro atlikto nodokļa maksāšanu naftas produktiem, kurus atsūknē no gaisakuģa pirms tehniskās apkopes vai remonta veikšanas un kurus pārvieto uz akcīzes preču noliktavu.  8) Pašlaik dabasgāzes galalietotājiem, kas Latvijas Republikā no citas dalībvalsts savam patēriņam ieved vai saņem dabasgāzi, kura netiek transportēta pa dabasgāzes pārvades vai sadales sistēmas cauruļvadiem, normatīvie akti nenosaka pienākumu VID iesniegt informāciju pirms minēto preču nosūtīšanas vai saņemšanas, kā tas ir noteikts darbībām ar harmonizētajām akcīzes precēm. Lai novērstu iespēju, ka dabasgāzes galalietotāji iegādājas dabasgāzi no citu Eiropas Savienības dalībvalstu tirgotājiem un nemaksā par tām akcīzes nodokli, VID ir nepieciešams savlaicīgi saņemt informāciju par šiem darījumiem.  Ņemot vērā minēto likumprojekts paredz papildināt likuma 26.pantu ar jaunu normu, kas nosaka ka galalietotājs, kas Latvijas Republikā no citas dalībvalsts savām patēriņam ievedīs vai saņems dabasgāzi pirms darījuma uzsākšanas informēs par to VID.  9) Likuma 27.panta trešās daļas 1.punkta a) apakšpunkts, nosaka, ka nemarķēt ar akcīzes nodokļa markām atļauts alkoholiskos dzērienus, kuri iepildīti pudelēs ar tilpumu līdz 100 mililitriem. Taču praksē pastāv arī citi iepakojumu veidi, kuros tiek pildīti alkoholiskie dzērieni līdz 100 mililitriem tilpuma.  Līdz ar to, lai minēto izņēmumu noteiktu arī cita veida iepakojumam ar tilpumu līdz 100 mililitriem, attiecīgi ir precizēts likuma 27.panta trešās daļas 1.punkta a) apakšpunkts.  Papildus tam šobrīd likuma 27.panta trešās daļas 4.punkts nosaka, ka ar akcīzes nodokļa markām ir atļauts nemarķēt alkoholiskos dzērienus, kurus fiziskā persona ieved savam patēriņam personīgajā bagāžā no Eiropas Savienības dalībvalstīm un kuru daudzums pārsniedz likumā noteikto. Pašlaik likums neparedz līdzīgu iespēju nemarķēt ar akcīzes nodokļa markām alkoholiskos dzērienus, kurus fiziskā persona ieved savam patēriņam no valstīm, kas nav dalībvalsts.  Tādējādi, lai mazinātu administratīvo slogu un noteiktu vienotu pieeju likumprojekts paredz, ka ar akcīzes nodokļa markām nebūs jāmarķē alkoholiskie dzērieni, kurus fiziskā persona ieved savam patēriņam arī no valstīm, kas nav dalībvalstis.  10) Atbilstoši Ministru kabineta 2018.gada 4.janvāra sēdes protokolā Nr.1 30.§ dotajam uzdevumam likumprojekts paredz precizēt likuma 32.panta sestajā daļā noteikto Ministru kabinetam pilnvarojumu;  11) Šobrīd likuma pārejas noteikumu 12.2 punkts nosaka, ka palielinoties nodokļa likmēm tabakas izstrādājumiem pēc stāvokļa nākamā mēneša pirmajā datumā pēc nodokļa likmju maiņas, persona, kas saņēmusi speciālo atļauju (licenci) tabakas izstrādājumu mazumtirdzniecībai, inventarizē uzskaitē esošo tabakas izstrādājumu krājumus. Savukārt 12.4 punkta otrā daļa paredz, ka nodokļa aprēķins ir jāiesniedz Valsts ieņēmumu dienestam 15 dienu laikā ieskaitot dienu, kad notiek nodokļa likmju maiņa.  Ņemot vērā minēto likumā ir izveidojusies pretruna, jo likums nosaka tabakas izstrādājumu mazumtirgotājiem iesniegt inventarizācijas laikā veikto nodokļa aprēķinu vēl pirms likumā noteiktā inventarizācijas veikšanas datuma.  Līdz ar to likumprojekts paredz noteikt, ka nodokļa aprēķins ir jāiesniedz Valsts ieņēmumu dienestam 15 dienu laikā ieskaitot dienu, kad notiek inventarizācija.  12) Šobrīd likuma pārejas noteikumi paredz, ka akcīzes nodokļu alkoholiskajiem dzērieniem, tabakas izstrādājumiem un naftas produktiem likmju maiņas gadījumā komersantiem ir jāveic inventarizācija par uzskaitē esošajiem minētajiem produktiem un jāaprēķina budžetā maksājamā akcīzes nodokļa starpības summa un valsts budžetā tā jāsamaksā 45 dienu laikā (ieskaitot dienu, kad notiek nodokļa likmju maiņa).  Tas nozīmē, ka akcīzes nodokļa likmju maiņas gadījumā ir jāveic inventarizācija un jāaprēķina budžetā maksājamā akcīzes nodokļa starpība arī par alkoholiskajiem dzērieniem, kuru iepakojums (atsevišķas mazākās pārdošanas vienības) ir atvērts tirdzniecībai.  Līdz ar to, lai mazinātu administratīvo slogu likumprojekts paredz komersantiem, kuri ir saņēmusi speciālo atļauju (licenci) alkoholisko dzērienu mazumtirdzniecībai, akcīzes nodokļa likmju maiņas gadījumā neveikt inventarizāciju alkoholiskajiem dzērieniem, kuru iepakojums ir atvērts tirdzniecībai un atvērtā iepakojuma vienības tilpums nepārsniedz divus litrus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta pieņemšana attiecas uz komersantiem un personām, kas atbilstoši likumā noteiktajām prasībām ir akcīzes nodokļa maksātāji.  Projekts attiecas uz komersantiem, kas veic darbības ar alkoholiskajiem dzērieniem, tabakas izstrādājumiem un naftas produktiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz:  1) personām, kas saņem kafiju un bezalkoholiskos dzērienus nodošanai patēriņam Latvijas Republikā pienākumu nomaksāt akcīzes nodokli valsts budžetā;  2) lai pastiprinātu kontroli neapstrādātās tabakas lapas no ārvalstīm arī Eiropas Savienības dalībvalstīm tiek ievestas akcīzes preču noliktavā;  3) likumprojekts paredz precizēt likuma 18.panta pirmajā daļā Ministru kabinetam doto pilnvarojumu noteiktā kārtībā izsniegt, pārreģistrēt vai anulēt izziņu naftas produktu iegādei, kā arī izsniegt vai neizsniegt atļauju naftas produktu atlikumu pārvietošanai vai realizācijai;  4) noteikt akcīzes nodokļa samaksas kārtību gadījumos, kad personai, kurai izsniegta speciālā atļauja (licence) apstiprināta noliktavas turētāja darbībai ir zaudējusi spēku vai anulēta, bet akcīzes preču noliktavā paliek akcīzes preču atlikumi par kuriem nav iesniegts nodrošinājums;  5) ietvert atsauces uz Komisijas 2009.gada 26.maija regulu (EK) Nr. 436/2009;  6) ka apstiprināts noliktavas turētājs, kuram ir speciālā atļauja (licence) darbībām ar naftas produktiem varēs piemērot atlikto nodokļa maksāšanu naftas produktiem, kurus atsūknē no gaisakuģa pirms tehniskās apkopes vai remonta veikšanas un kurus pārvieto uz akcīzes preču noliktavu.  7) dabasgāzes galalietotājiem, kas Latvijas Republikā no citas dalībvalsts savām patēriņam ievedīs vai saņems dabasgāzi pirms darījuma uzsākšanas informēs par to VID.  8) iespēju nemarķēt ar akcīzes nodokļa markām alkoholiskos dzērienus, kuri iepildīti arī cita veida iepakojumos ar tilpumu līdz 100 mililitriem;  9) lai mazinātu administratīvo slogu un noteiktu vienotu pieeju, ka ar akcīzes nodokļa markām nebūs jāmarķē arī alkoholiskos dzērienus, kurus fiziskā persona ieved savam patēriņam arī no valstīm, kas nav dalībvalstis;  10) atbilstoši Ministru kabineta 2018.gada 4.janvāra sēdes protokolā Nr.1 30.§ dotajam uzdevumam precizēt likuma 32.panta sesto daļu;  11) gadījumos, kad tiek palielinātas akcīzes nodokļa likmes persona, kas saņēmusi speciālo atļauju (licenci) tabakas izstrādājumu mazumtirdzniecībai par inventarizācijas laikā konstatētiem preču atlikumiem akcīzes nodokļa aprēķinu iesniedz Valsts ieņēmumu dienestam 15 dienu laikā ieskaitot dienu, kad notiek nodokļa likmju maiņa;  12) iespēju komersantam, kurš saņems speciālo atļauju (licenci) alkoholisko dzērienu mazumtirdzniecībai akcīzes nodokļa likmju maiņas gadījumā neveikt inventarizāciju par alkoholiskajiem dzērieniem, kuru primārais iepakojums ir atvērts tirdzniecībai un atvērtā iepakojuma vienības tilpums nepārsniedz divus litrus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | 1. Nepieciešams izstrādāt grozījumus Ministru kabineta 2005.gada 13.decembra noteikumos Nr.956 nosakot, ka komersants par vienā kalendārā gadā saražotajiem pirmajiem 10 tūkstošiem hektolitru alus, kas nodoti patēriņam Latvijā varēs piemērot samazināto akcīzes nodokļa likmi. 2. Nepieciešams izstrādāt grozījumus Ministru kabineta 2007.gada 31.jūlija noteikumos Nr.525 precizējot atsauci uz likumā doto deleģējumu. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas regulas (EK) Nr.436/2009 VII pielikums paredz precizētu vīnkopības nozares produktu pārvadājumu pavaddokumentu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Regula Nr. 436/2009. | | |
| A | B | C | D |
| Regulas Nr. 436/2009 VII pielikumā noteiktā informācija. | Likuma 25.panta desmitā daļa. | Ieviests pilnībā | Nav attiecināms |
| Regulas Nr. 436/2009 VII pielikumā noteiktā informācija. | Likuma 26.panta 41 daļa. | Ieviests pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu ir ievietota Finanšu ministrijas mājas lapā  <http://www.fm.gov.lv/lv/sabiedribas_lidzdaliba/tiesibu_aktu>  \_projekti/nodoklu\_politika#project431 19.12.2017. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Hartmane, 67095525

[Ella.Hartmane@fm.gov.lv](mailto:Ella.Hartmane@fm.gov.lv)